procesaur/Wiki.mk huggingface dataset:
Видимка Ангелеска

Видимка Ангелеска ( во — ) — учесник во НОВ на Македонија.
1 Животопис
Од почетокот на 1943 година била член на женска воспитна група. Есента 1944 година била избрана за член на Одборот на АФЖ во селото, организирала собирање на народна помош, чувала илегалци и повремено одржувала врски.
2 Поврзано
* Петко Ангелески
Остромирово евангелие

Остромировото евангелие (|Остромирово Евангелие) е најстарата датирана книга од Киевска Рус. Археолозите го датираат Новгородскиот кодекс порано, но за разлика од Остромировото евангелие експлицитно не го содржи датумот на неговото создавање. Моментално се чува во Руската национална библиотека.
Остромировото евангелие било создадено во 1056 или 1057 (односно 6564 година по византискиот календар) од страна Григориј ѓакон за Остромир, посадникот на Новгород, веројатно како подарок за некој манастир.
Лена Антевска

Лена Божинова Антевска ( во — ) — учесник во НОВ на Македонија и носител на Орден заслуги за народ (II ред).
1 Животопис
Учествувала во НОД во село Жегљане. Собирала народна помош за борците на НОВ и ПОМ, негувала болни борци, подготвувала и пренесувала храна и топла облека, купувала стока и истата ја пренесувала од Куманово на слободната територија на Козјак.
Посебно се истакнала во чувањето на борци во време на Мајската офанзива. Била член на Одборот на АФЖ во селото. Носител е на Орден заслуги за народ (II ред) и Пофалница за работа со жените.
Нада Антева

Нада Тевдова Антева ( во — ) — учесник во НОВ на Македонија и носител на Партизанска споменица 1941.
1 Животопис
Монополска работничка. Пред војната учествувала во напредното работничко движење. Кон крајот на 1940 година била примена за член на СКОЈ, а во септември 1941 година веќе била кандидат на КПЈ. Од април 1942 година станала член на КПЈ. Во јули 1941 година зела учество во подготовките на штрајкот на монополските работници и била избрана за член па штрајкувачкиот одбор. Во пролетта 1942 година била секретар на реонска партиска организација и секретар на Месниот Комитет на КПЈ - Тетово, до крајот на 1942 година.
Нејзиниот дом, бил сигурно илегално засолниште во градот. Во пролетта 1943 година била избрана за инструктор на Првиот областен комитет на КПМ и на територијата на Дебар и Кичево организирала Окружни комитети. Во ноември 1944 година била избрана за секретар на Окружниот комитет за Тетовско. Таа е носител на Партизанска споменица 1941 и повеќе одликувања.
Нада Антеска

Нада Васкова Антеска ( во — ) — учесник во НОВ на Македонија.
1 Животопис
Монополска работничка. Од летото 1943 година учествувала во саботажни акции во монополот каде работела и давала прилози во фондот за народна помош. Во август 1944 година заминала на слободната територија на Козјак и била борец во дополнителниот баталјон, а потоа во Осумнаесеттата македонска ударна бригада, како делегат на вод. Учествувала во борбите на Бригадата во околината на Бујановац и Прешево како и во борбите за ослободувањето на Куманово и Скопје, Радуша и Тетово. Потоа била префрлена во Треттата македонска ударна бригада со која заминала на Сремскиот фронт и учествувала во завршните оперции за ослободувањето на Југославија. Како делегат на вод се борела во првите борбени редови .
Милица Антевска

Милица Наскова Антевска ( во — ) — учесник во НОВ на Македонија.
1 Животопис
Во НОД се вклучила со изпегувањето на Вториот кумановски партизански одред, а нејзиниот дом станал база на партизаните. Подготвувала храна, чувала илегалци и служела како врска меѓу Одредот и селото, а подоцна и Месната команда во Жегљане.
2 Поврзано
* Пена Антевска
Пена Антевска

Пена Цветанова Антевска ( во — ) — учесник во НОВ на Македонија и носител на Орден заслуги за народ.
1 Животопис
Учествувала во заднината на НОД од летото 1944 година, кога стапила во територијалниот партизански одред. Со Одредот учествувала во неколку борби, меѓутоа се разболела и била вратена во селото Жегљане. Во селото, продолжила да работи со младината на собирање храна, плетење топла облека, собирање на летнината. Носител е на Орден заслуги за народ.
2 Поврзано
* Милица Антевска
Билка Антевска

Билка Шалева Антевска ( во — ) — учесник во НОВ на Македонија.
1 Животопис
Од април 1942 година учествувала во заднината на НОД во селото, како член на скоевска група. Во 1943 година била избрана за член на СКОЈ. Бидејќи нејзината активност била откриена од балистите, била изложена е на терор. Во првата можна прилика што и била укажана, успеала да побегне од селото и да се приклучи како борец во Шестата македонска ударна бригада.
Аскалдес

Аскалдес — градско подрачје во жупата Аскалдес-Ангурдањ во Андора. Се наоѓа во близина на главниот град на државата, Андора ла Веља.
1 Преглед
Името Аскалдес (''Les Escaldes)'' доаѓа од присуството на бројни топли извори, кои произведуваат високо сулфурни и азотни води со температури помеѓу 22 и 66 степени Целзиусови. Топлите извори им биле познати уште на Римјаните кои ги користеле во медицински цели.
Постоела текстилна индустрија од средниот век, која произведувала ткаенини и чадори во неколку еснафи. Областа е позната и по традиционалниот танц Санта Ана.
Во 1800-тите, имало предлог да се основаат бањи за да се искористат природните топли извори, но имало отпор од управата на Ескалдес, веројатно поради страв дека посетителите на топлите извори ќе донесат болести во Андора.
Денес во Аскалдес постои бањското одморалиштето Калдеа.
2 Образование
Шпанското меѓународно основно училиште Escuela Española de Escaldes и служи на заедницата.
Национална библиотека на Андора

Националната библиотека на Андора е основана во 1930 година, а потоа е повторно отворена во 1974 година. Од 2020 година е сместена во поранешниот хотел Росаледа во Анкам.
Меѓу другите функции, тоа е легален депозит и библиотека за авторски права за Андора.
1 Историја
Националната библиотека на Андора е создадена на 8 септември 1930 година со цел да обезбеди услуги за позајмување книги на луѓето од долините на Андора. Првично била сместена во салата со изгубени скали во Куќата на долината (седиштето на Генералниот совет на Андора). Нејзиното создавање произлегло од иницијативата на Андораското здружение на жителите на Барселона (''Андора општество на жители во Барселона'') заедно со придонеси од различни приватни лица, а следело во пресрет на основањето на други социо-културни субјекти како што е Здружението за заштита за каталонско образование (''Здружение за заштита на каталонското образование'').
Новата библиотека била основана во 1974 година со помош на Лидија Арменгол и Вила. Почетната колекција од околу 2.500 тома дошла главно од библиотеката на Куќата на долината, но вклучувала и донации од каталонската изложба на книги, донации од различни издавачки куќи и дела стекнати од Генералниот совет на Андора.
Во 1986 година, откако била сместена на различни локации, библиотеката се преселила во зграда наречена Прада Касадет. Иако во оваа зграда биле сместени и Националната библиотека и Јавната библиотека на Владата на Андора во тоа време, мала просторија била посветена исклучиво на националната колекција.
Во 1996 година, со значително зголемување на збирките, било одлучено да се преструктуираат и да се одвојат услугите. Затоа, Националната библиотека на Андора била преместена во Куќата Бауро, стара куќа во Андора ла Веља, додека остатокот од колекцијата останал во Прада Касадет.
Во 2020 година, библиотеката беила преместена во поранешниот хотел Росаледа во Анкам, зграда од национален културен интерес. Ова и овозможило на институцијата дополнително да го зголеми просторот достапен за своите растечки колекции, како и да понуди целосно пристапен објект за корисниците. Министерството за култура ја заземало истата зграда.
Покрај другите нејзини улоги, Националната библиотека на Андора дејствува и како национална агенција ISBN за Андора од 1987 година.
2 Национална библиографија
Националната библиотека на Андора секоја година ја составува својата национална библиографија под наслов „Ex Libris Casa Bauró и ги дигитализира и ги става на располагање информациите од далечната 1998 година до денес на веб-страницата на библиотеката.
Националната библиотека на Андора моментално има збирка од 3957 записи меѓу нејзината национална библиографија.
3 Правен депозит
Правниот депозит официјално започнал во Кнежеството Андора со декрет на „Генералниот совет на Андора“ во март 1980 година.
Целта на правниот депозит на Андора е да се одржи збирка печатени дела за статистички цели и да се зачува наследството на книжевното и уметничкото творештво на кнежеството.
4 Други библиотеки
Покрај националната библиотека, земјата има и:* 8 ограноци на библиотека
* 1 универзитетска библиотека
* 25 училишни библиотеки
Пентаметар

Пентаметар (од старогрчки / grc-Latn („пет") и / grc-Latn („мерење“) — метрика што најмногу се користела во антиката на старогрчки и латински, а подоцна и на германски и англиски јазик. Како што навестува неговото име, се состои од пет стапки (не пет слога).
Јампскиот пентаметар е стих пар екселанс на англиската книжевност, додека Старите Грци и Римјани повеќе го користеле дактиличниот пентаметар и тоа, исклучиво во елегичниот двостих.
Зора Антеска

Зора Антеска ( во — во ) — учесник во НОВ на Македонија.
1 Животопис
Од април 1941 година својата куќа ја ставила на располагање на Партијата. Во нејзиниот дом се одржувале илегални состаноцн на партиските раководства, престојувале илегалци. Од есента 1941 година се преселила во Скопје и продолжила со истата активност. Била курир на НОД, била испраќана и во внатрешноста (Битола или до бугарско-италијанската граница кон Тетово). Мошне е активна во опфаќањето на постари жени. Во пролетта 1944 година била член на Одборот на АФЖ во Тетово. Се грижела за изнаоѓање на илегални станови. Често била изложувана на терор од страна на бугарскиот окупатор. Таа е мајка на првоборецот Иљо Антески - Смок, обесен во Тиранскиот затвор, Албанија, на 17 мај 1943 година.
2 Поврзано
* Илија Антески - Смок
Кундалини

Кундалини (|कुण्डलिनी) — концепт во хиндуистичките и јогиските традиции што се однесува на облик на првична енергија или духовна моќ за која се верува дека се наоѓа во основата на 'рбетот. Оваа енергија често се симболизира како намотана змија. Целта на различните духовни практики, како што се одредени видови јога и медитација, е да се разбуди и подигне оваа енергија преку енергетските центри на телото, односно чакрите, што води до духовно просветлување и самоосознавање.
Процесот на будење на кундалини вклучува комбинација на физички положби, дишни техники и умствен фокус. Кога ќе се разбуди, се верува дека кундалинито се крева низ средишниот канал на телото, познат како сушумна, движејќи се низ чакрите и на крајот стигнува до темето на главата. Се смета дека ова искачување води до зголемена свесност, длабок внатрешен мир и длабока врска со божественото.
1 Во шиваизмот
Кундалинито е важна идеја во шива-тантрата, особено во традициите на шактизмот, како што е сектата Каула. Тоа се однесува на внатрешната духовна моќ на свеста. Изразот може првпат да се појавил во Тантрасадбхава-тантра од осмиот век, но претходните текстови зборуваат за сличен концепт што вклучува движење на животна енергија (прана) нагоре по средишниот канал. Според научникот Дејвид Гордон Вајт, кундалини се нарекува и бхогавати, што значи и „уживање“ и „виткање“. Ова ја одразува нејзината длабока поврзаност и со физичкото задоволство и со блаженството на духовното ослободување, што вклучува спојување со божествената творечка сила на Шива.
Јавал

Јавал (|יבל) — старозаветна личност во книгата Битие, син на Ламех и Ада, брат на Јувал, татко (праотец) на оние што живеат во шатори со стада (бедуини).
Авел бил првиот овчар, додека Јавал бил веројатно првиот што имал различни видови стада, со кои се движел од место на место и со тоа го означил почетокот на овчарскиот номадски живот.
1 Варијанти на пишување на името
Покрај името Јавал, постојат и пишувања:
*''Јовал''*''Јабал''
Потеклото и значењето на името е непознато, некои извори го извлекуваат од староеврејското „Јувал“ (староеврејски: י''ובל''‎, букв. ''поток''). Други извори сметаат дека неговото име доаѓа од името „Јабал“ (букв. ''рог'') и го поврзуваат со неговото главно занимање како овчар.
2 Семејна лоза
Јавал, потомок на Каин, бил син на Ламех и Ада. Тој бил брат на Јувал и полубрат на Тувал-Каин и Ноема. Познат е како „татко (праотец) на сите што живеат во шатори и одгледуваат добиток“.
3 Теории
Френсис Најџел Ли го толкува Битие 4:20 за да претположи дека Јавал бил и „татко на сите сточари“ и „татко на сите жители на шатори“. Ли го гледа Јавал како пионер во сточарството и земјоделската технологија, како и во архитектурата. Тој, исто така, верува дека Јавал веројатно бил ткајач, што го прави пионер во индустријата за облека.
Меѓутоа, Гордон Венам го гледа Јавал како првиот човек што живеел со стада, означувајќи го како „татко на бедуинскиот начин на живот“. Венам истакнува дека додека Авел живеел од своите стада, Јавал можел да тргува користејќи ги своите животни, што претставува културен напредок.
Тим Волц

Тимоти Џејмс Волц (англиски: Timothy James Walz; роден на 6 април 1964 година) — американски политичар, поранешен учител и пензиониран самопрогласен подофицер на американската армија, кој од 2019 година служи како 41-ви гувернер на Минесота. Член на Демократската партија, тој е потпретседателски кандидат на Камала Харис на Претседателските избори во САД во 2024 година. Тој бил член на Претставничкиот дом на САД од 2007 до 2019 година, претставувајќи ја првата конгресна област на Минесота.
Волц е роден во Вест Поинт, Небраска. Тој се приклучил на Националната гарда на армијата и по завршувањето на средното училиште работел како производител. Подоцна се стекнал со диплома за настава на државниот колеџ Чардон во Небраска пред да се пресели во Минесота во 1996 година. Пред да се кандидира за Конгресот, тој бил наставник по општествени науки и фудбалски тренер во училишната област Манкато. Бил избран во Претставничкиот дом на Соединетите Американски Држави за првиот конгресен округ на Минесота во 2006 година, победувајќи го републиканскиот претставник Гил Гуткнет во 6 мандати. Бил преизбран петпати, а во 2019 година поднел оставка откако бил избран за гувернер. Ѕидовите претставувале голем, главно селски дел од Јужна Минесота по границата со Ајова.
Волц бил избран за Гувернер на Минесота во ноември 2018 година, победувајќи го републиканскиот кандидат, комесарот на округот Хенепин, Џеф Џонсон. Тој бил преизбран во 2022 година, победувајќи го републиканскиот кандидат Скот Џенсен. За време на неговиот втор мандат, Волз усвоил законодавство за државната инфраструктура и прашањата за животната средина и спровел повеќе прогресивни политики, вклучително даночна реформа, бесплатни оброци во училиштата, проверка на искуството со оружје и бесплатна школарина за семејства со ниски приходи.
Претседателската кандидатка Камала Харис на 6 август 2024 година објавила дека го избрала Волц за свој потпретседател на Претседателските избори во САД во 2024 година.
1 Потпретседателска кампања 2024
На 22 јули 2024 година, Волз ја поддржал кандидатурата на потпретседателката Харис по повлекувањето на тековниот претседател Џо Бајден од претседателската трка во 2024 година, а на 6 август 2024 година, Харис официјално го избрала Волз за нејзин потпретседателски кандидат, следел избор на процес во кој гувернерот на Кентаки, Енди Бешир, секретарот за транспорт Пит Бутиџиг, сенаторот од Аризона, Марк Кели, гувернерот на Илиноис, Џ. Б. Прицкер и гувернерот на Пенсилванија, Џош Шапиро, наводно, биле во потесниот избор на кампањата на Харис пред изборот на Волз.
Волз е заслужен за измислувањето на описот „чуден“ за Доналд Трамп и другите републиканци. Изразот подоцна станал вообичаена линија на напад за демократите.
Сивири

Сивири (|Σίβηρη) — крајбрежна населба во Егејска Македонија, Грција, во Општина Касандра во административната област Средна Македонија. Изградена е во стил на амфитеатар покрај песочниот брег. Позната е по фестивалот Касандра што се одржува секоја година во јули и август во античкиот амфитеатар во непосредна близина на местото.
Според пописот од 2021 г., населбата има 287 жители.
1 Географија
Сивири е на околу 100 километри јужно од Солун, 5 километри западно од Валта (Касандрија) и 10 километри од Калитеа. Се наоѓа на западниот брег на полуостровот Касандра, преку ридот од Капсохор (Пефкохори). На југ, ќе го најдете туристичкото место Скала Фурка (или Скала Фуркас), на околу 5 километри.
Сивири се наоѓа и на источната страна на Солунскиот Залив. Ако погледнете преку заливот на запад, можете да ја видите планината Олимп, која е оддалечена на околу 60 километри. Во ведри денови, зајдисонцето над Олимп е вистинска глетка.
2 Клима
Климата е исклучително медитеранска, со суви и сончеви лета и благи зими со обилни врнежи.
Портрет на Караѓорѓе (Зографски)

Портрет на Караѓорѓе — слика од Ѓорѓи Зографски, насликана во 1932 година која се наоѓа во Музејот во Смедерево. Димензиите ѝ се 40,5 х 24,0 см. Портретот на Караѓорѓе е единствениот портрет на Ѓорѓи Зографски што се наоѓа во Музејот во Смедерево, а е датиран и сигниран.
1 Опис
Портретот на Караѓорѓе е насликан според стара руска литографија.
Зографски го насликал Караѓорѓе како седи на една стена и ја следи борбата со Турците. Облечен е во народна носија, со долга пушка во десната рака, капа во левата, мечот обесен, а пиштолите заденати на појас. Истакната се битните особени црти на портретираниот: високо чело, истакнат нос, стисната уста, испакната брада, продорни очи — лице од кое зрачи внатрешна сила и одлучност.
Драч (билка)

Драч или Друч ( |Paliurus spina-christi) е листопадно грмушесто растение од фамилијата ајдучки, познато по мноштвото трње (трње) на стеблото и ластарите, долги 1,5-2,5 см. Расте во Медитеранот, Југозападна и Централна Азија .
1 Опис
Растението е листопадно . Може да биде високо 3-4 метри. Има многу силен корен, кој продира длабоко во почвата. Од стеблото излегуваат прави ластари, на кои правилно се распоредени зелени листови, темнозелени по боја и јајцевидни. Обично има од 12 до 15 листенца на секоја пупка, паралелно од двете страни. Цветовите излегуваат од пазувите на ластарите, тие се мали и жолти, со слаб мирис.
2 Употреба
Поради трњето се сече и се користи како ограда, со ставање на земја или на камени ѕидови. Исто така, луѓето велат дека каде што има драч има и обработливо земјиште. Плодот е мал круг, со големина од 2 до 3 см, зрее во август. Младите плодови може да се користат како алтернативна форма на исхрана, а зрелите како замена за кафето. Зрелите плодови се користат и како лек. Растението е познато како антисептик . Успешно лекува дијареа, дизентерија, воспаленија на дебелото црево, а се користи и за нервни и ревматски заболувања. Во денешно време станува познато заради употребите во алтернативната медицина.
3 Ширење
Расте во медитеранската област, Југозападна и Централна Азија . Карактеристично е за карстните терени на Далмација, Херцеговина, Црна Гора итн. Во Србија го има и на десниот брег на Нишава, на потегот од Клење до Сиќевачката Клисура . Во селото Моклиште има село Драчје кое го добило името по ова растение. Зборот го носи старословенски, индо-аријански корен од кој произлегуваат и многу други зборови ( Драко - змеј и така натаму). Многу топоними го имаат чисто Драч во своето име, од античко време го имаат истиот корен. На пример градот Драч во денешна Албанија, иако преименуван, се уште најчесто вон Албанија се нарекува со неговото изворно, словенско, македонско име - Драч.
Сања Божиновска

Сања Божиновска (р. 8 јуни 1980 година во Скопје) — инженер и експерт во областа на енергетиката. Таа е моментално Министерка за Енергетика, рударство и минерални суровини од редовите на ВМРО-ДПМНЕ.
1 Животопис
Сања Божиновска е искусен енергетски консултант со меѓународно искуство во областа на енергетските проекти и инвестиции. Родена е на 8 јуни 1980 година во Скопје и поседува тројно државјанство - македонско, чешко и бугарско.
Божиновска ја започнува својата академска кариера на Англо-Американскиот Универзитет во Прага, Чешка, каде што од 1998 до 2002 година студира бизнис администрација и политички науки. Потоа го продолжува своето образование на Универзитетот во Гронинген, Холандија, каде што во периодот од 2003 до 2004 година завршува магистерски студии по интернационален бизнис. Во 2013 година, пак, таа ја заврпшува програмата за енергетска транзиција и лидерство на Делта енергетскиот институт во Холандија, а во 2015 година ја завршува и извршната програма за жени лидери на Универзитетот Харвард, САД.
Нејзината професионална кариера започнува во 2002 година како помлад асистент за ревизија во КПМГ Скопје, каде што работи на ревизорски проекти во приватни и невладини организации. Во 2006 година, пак, таа премиинува во EZPADA s.r.o. во Прага, Чешка, каде што работи во одделот за планирање и тргување со електрична енергија. Од 2006 до 2011 година, Божиновска е одговорна за стратегиски анализи и тргување во балканските земји.
Од 2011 до 2014 година, Божиновска е извршен директор на сите компании на групацијата Руднап во ЦИЕ за трговија со електрична енергија. Во периодот од 2014 до 2018 година, пак, таа работи како партнер во Eng Service Trade Скопје, каде што е одговорна за формирање на стратегија за зголемување на пазарниот удел на компанијата.
Од 2018 година до денес, Сања Божиновска работи како независен енергетски консултант, фокусирајќи се на енергетски проекти, инвестиции, договори за PPA проекти за сончеви централи, прекугранично тргување со енергија и работа на проекти за обновливи извори на енергија во ЦИЕ.
Божиновска е активен учесник на повеќе од 100 енергетски конференции како говорник и модератор на панели во Србија, Бугарија, Романија, Црна Гора, Македонија, Албанија, Косово, Босна и Херцеговина, Словенија, Хрватска, Унгарија, Полска, Германија, Чешка и Австрија.
Сања Божиновска течно говори англиски, чешки, српски и шпански јазик.
Портрет на Миленко Стојковиќ (Зографски)

Портрет на Миленко Стојковиќ – слика од Ѓорѓи Зографски, насликана во 1932 година која се наоѓа во Музеј во Смедерево. Димензиите ѝ се 49,5 х 27,8 см. Сликата не е сигнирана.
1 Опис
Портретот на Миленко Стојковиќ, командантот на Пожаревац, е насликан според цртеж од 1808 година. Стојковиќ стои и во десната рака држи долго, до земја спуштено луле. Сликата е дополнета со продлабочување на планот на композиција, без истенчен осет за димензии и зафатнина. Тоа особено доаѓа до израз кај насликаниот коњ што го држи слугата и шаторот.
Портрет на Катарина Вучковиќ (Зографски)

Портрет на Катарина Вучковиќ — слика од Ѓорѓи Зографски, насликана во 1932 година која се наоѓа во Музејот во Смедерево. Димензиите ѝ се 32 х 20 см. Сликата не е сигнирана.
1 Опис
Портретот на Катарина Вучковиќ, млада жена од Смедерево, е поинвентивно насликана од другите портрети од смедеревското раздобје. Моделацијата на лицето и вратот е добро речена, а линиите на цртежот ги следат контурите на волуменот. Сугестивниот поглед, стиснатата уста, самоуверенот став ја откриваат целата длабина на карактерот на овој елегантен лик. Судејќи споре насликаната длабина на пределот, најверојатно е сликан врз основа на фотографија. Независно од тоа, ова дело е едно од неговите подобри остварувања, духовно близок на бидермаерот, но со реалистични детали
Континентално подножје

Континентално подножје — нискорелјефна зона на насобрани талози сместена помеѓу континенталната падина и абисалната рамнина. Сочинува голем дел од континенталната граница и зафаќа околу 10 % од океанското дно.
1 Образување
Оваа геолошка образба е производ на насложувањето на талози, претежно поради масовното движење, кое е надолно поместување на песок и други талози под дејство на Земјината тежа. Масовното движење може да се одвива постепено, при што талозите се насобираат испрекинато или во големи нагли падови. Големите падови се предизвикани од ненадејни настани како земјотреси или пркумерна стрмност на континенталната падина. Попостепеното насобирање на талози се случува кога хемипелагиски талозите кои пловат во океанот бавно налегнуваат во океанската котлина.
2 Падина
Бидејќи континенталното подножје лежи под континенталната падина и е создадено со таложење, тоа има многу благ наклон, обично 1:50 до 1:500. Како што континенталното подножје се протега во морето, таложните слоеви стануваат потенки, а подножјето се спојува со абисалната рамнина, обично под наклон од 1:1000.
3 Придружни образби
3.1 Наносни конуси
Насложувањето на талози во устието на подводните кањони may образуваат маси во облик на лепеза (наречени подводни конуси) на континенталната падина и континентално подножје. Наносните или таложни конуси се плитки конусообразни релјефи при основата на континенталната падина кои се соединуваат, образувајќи го континенталното подножје. Ерозивните подводни кањони се надолно устремени и водат до наносноконусни долини со сè поголема далбочина. Во оваа зона талогот се насложува, образувајќи го континенталното подножје. Наносните конуси како Бенгалскиот, кој се протега 3.000 км, ги сочинуваат најголемите таложни образби во светот. Многу наносни конуси исто така имаат лежишта на нафта и земен гас, поради што тие се клучни места за собирање на сеизмички податоци.
3.2 Абисална рамнина
Понатаму од континенталното подножје се протега абисалната рамнина, која е сместена врз базалтна океанска кора и го опфаќа најголемиот дел од морското дно. Во неа живеат организми посебно прилагодени за опстанок во вакви студени и темни услови под голем притисок. Рамноста на абисалната рамнина е испрекината со масивни подводни планински венци близу тектонските граници на плочите. Талозите се сочинети главно од тиња и глина.
4 Поврзано
* Континентална падина
* Континентален праг
* Континентална граница
Археолошка култура

Археолошката култура се однесува на повторувачки збир на артефакти, градби и споменици од одредено раздобје и подрачје. Верувано е дека овие материјални остатоци ги претставуваат културните практики на одредено минато човечко општество.
На пример, алатките, керамиката и погребните практики пронајдени на некое место може да им помогнат на археолозите да ја препознаат и разберат културата на луѓето што живееле таму. Овој концепт е суштински во археологијата бидејќи помага да бидат класифицирани и толкувани материјалните докази што ги оставиле старите општества.
1 Концепт
Различните културни групи имаат предмети од материјалната култура кои се разликуваат и функционално и естетски поради различните културни и општествени практики. Овој поим е видливо вистинит во најшироки размери. На пример, опремата поврзана со приготвувањето на чај варира многу низ целиот свет. Општествените односи со материјалната култура често вклучуваат поими за идентитет и статус.
Застапниците на културно-историската археологија ја користат идејата за да тврдат дека множествата на материјална култура можат да бидат користени за да бидат пронајдни древни групи луѓе кои или се самоидентификувале како општества или како народност. Археолошката култура е уред за класификација за подредување на археолошките податоци, насочен на артефактите како израз на културата, а не на луѓето. Класичната дефиниција на оваа идеја доаѓа од Гордон Чајлд:
2 Поврзано
*Археолошко здружение
*Закон на надположбата
*Релативно датирање – Одредување на релативниот редослед на археолошките слоеви и артефакти
*Низа (археологија) – Стратиграфија на археолошкиот запис, користена како дел од методот на „серијација“ на релативно датирање
*Серијација (археологија)
*Низно датирање
*Стратиграфија (археологија)
3 Општи извори
**********
Скејтбординг на Летните олимписки игри 2024

Натпреварите во скејтборд на Летните олимписки игри 2024 се одржале од 28 јули до 7 август на Плас де ла Конкорд, враќајќи се на програмата по втор пат од официјалното деби на спортот три години претходно во Токио 2020. Скејтбордистите се натпреварувале на четири настани за медали (улица и парк за мажи и жени), а бројот на натпреварувачи се зголемил од 80 во Токио, на 88 во Париз.
1 Квалификации
88 места биле достапни за квалификација на скејтбордисти во Париз 2024. Од секој НОК можеле да влезат најмногу шест скејтбордисти (тројца мажи и три жени) во секоја од двете дисциплини - улица и парк. Земјата-домаќин Франција имала четири места со по едно за секој настан, додека истиот износ бил издвоен за квалификуваните НОК според правилата за Универзалност.
Остатокот од вкупната квота им се припишал на голем број скејтбордисти врз основа на вкупните поени собрани преку ранг листата на Светскиот Олимписки Скејтбординг од 24 јуни 2024 година. Најдобрите дваесет квалификувани скејтбордисти по три последователни периоди на квалификации (22 јуни – 31 декември 2022; 1 јануари – 31 декември 2023 година и 1 јануари – 23 јуни 2024 година) во секој настан заснован на род биле избрани на официјалната листа на спортисти за Париз 2024.
2 Распоред
К, Квалификации, Ф, Финале
Датум / Настан, нед 28, пон 29, вто 6, сре 7
Парк (мажи), К, Ф
Улица (мажи), К, Ф
Парк (жени), К, Ф
Улица (жени), К, Ф
3 Учесници
Учествувале вкупно 88 скејтбордисти од 23 национални олимписки комитети (НОК). ********* (Д)
**************
4 Медали
4.1 Медалисти
Парк (мажи), Киган Палмер, Том Шаар, Аугусто Акио
Улица (мажи), Јуто Хоригоме, Јегер Итон, Ниџа Хјустон
Парк (жени), Ариса Тру, Кокона Хираки, Скај Браун
Улица (жени), Коко Јошизава, Лиз Акама, Рејса Леал
Иранска Плоча

Иранска Плоча — мала тектонска плоча за која се смета дека лежи под Иранската Висорамнина. Ги опфаќа Иран и Авганистан, како и делови од Ирак и Пакистан. Притисната е помеѓу Арапската Плоча на југозапад, Евроазиската на север и Индиската на југоисток. Овој притосок веројатно е одговорен за мошне планинскиот терен на овие краишта, како на пример венците Алборз и Загрос.
1 Поврзано
* Иранска Висорамнина
2 Наводи
* William Bayne Fisher: . Routledge 1978, , стр. 15–16
Адријан Бернабе

Адријан Бернабе Гарсија (роден на 26 мај 2001, во Барселона) — шпански фудбалер, играч од средниот ред на .
1 Титули
1.1 Клупски
1.1.1 Парма
* Серија Б : 1
: 2023-2024
1.2 Репрезентативни
; Шпанија олимписка репрезентација
*Летни олимписки игри : 1
: Златен медал: 2024
2 Статистика
2.1 Клупска статистика
''Статистиката е ажурирана на 10 мај 2024.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2018-2019, ПЛ, 0, 0, ФАКуп+ЛК, 0+1, 0, ЛШ, 0, 0, КШ, 0, 0, 1, 0
2019-2020, ПЛ, 0, 0, ФАКуп+ЛК, 0+3, 0, ЛШ, 0, 0, КШ, 0, 0, 3, 0
2020-2021, ПЛ, 0, 0, ФАКуп+ЛК, 0+1, 0, ЛШ, 0, 0, -, -, -, 1, 0
Вкупно Манчестер Сити 0 0 5 0 0 0 0 0 5 0
2021-2022, Б, 16, 5, КИ, 0, 0, -, -, -, -, -, -, 16, 5
2022-2023, Б, 29+2<ref, 1+0<ref, КИ, 2, 0, -, -, -, -, -, -, 33, 1
2023-2024, Б, 35, 8, КИ, 3, 1, -, -, -, -, -, -, 38, 9
2024-2025, А, 21, 1, КИ, -, -, -, -, -, -, -, -, 21, 1
Вкупно Парма 101+2 15 5 1 - - - - 108 16
Вкупно во кариерата 101+2 15 10 1 0 0 0 0 113 16
Даница Антоска

Даница Антоска ( во — ) — учесник во НОВ на Македонија.
1 Животопис
Од 1941 година е опфатена во воспитна група. Во почетокот растурала пропаганден материјал во родното село и во Дреновци. Учествувала во диверзантскиот напад во село Небрегово во 1942 година. Одземените пушки од бугарскиот окупатор ги криела се до предавањето на партизанскиот одред „Димитар Влахов“. Пренесувала оружје од Горно Село во Крушево. Во 1942 година е затворена. Наскоро била ослободена, но била под постојана присмотра на бугарската полиција и задолжена да се пријавува во полицискиот участок преку еден ден.
Во времето на ослободувањето на Прилеп била член на народно ослободителниот комитет. Во 1944 година во нивната куќа била сместена привремена партизанска болница. Во истата година била член на Окружниот Комитет на КПМ во село Дупјачани.
Цветанка Антулеска

Цветанка Спирова Антулеска ( во — ) — учесник во НОВ на Македонија.
1 Животопис
Активноста и се одвивала во Варош и Прилеп. Во нејзиниот дом се одржувале илегални состаноци и се чувал собраниот санитетски материјал и лекови. Собирала народна помош, плетела топла облека за борците.
Семејство Калаур

Семејството Кала́ур било семејство шлахта кое потекнувало од Големото Кнежевство Литванија.
1 Историја
Големиот војвода Витаут ја основал тврдината Калавур за да ја заштити јужната граница на Големото Кнежевство Литванија во XIV век. Тврдината не била зачувана. Меѓутоа, шумата во близина на Рашчов, каде што се наоѓала тврдината, сè уште го носи името Калаур. Најверојатно презимето потекнува од таму.
Најраното пишано спомнување било посветено на болјарот од Пинск Чвиецка Лиенкавич Калаур. Тој склучил договор за продажба на земјиште со кралскиот слуга Ждан Кихир во 1521 година. Членовите на семејството учествувале во пописот на армијата на Големото Кнежевство Литванија во 1528-1567 година, што го нагласило нивниот статус. Чвиецка Лиенкавич учествувала на пописот во 1528 година како витез. Во рамките на пописот од 1567 година, меѓу коњаницата биле изброени четири члена: офицер на судот во Пинск, Пронко, Радко Сијамионавич, „синот на Чвиецка“ и Иван.
Селото Калаур (денешно Калауровице), каде што се населило локалниот огранок на домаќинството, за прв пат се споменува во 1567 година. Семејството одиграло важна улога во регионот. На пример, Пјотр Калаур бил избран за претставник на благородништвото на ујездот од Пинск во 1853 година. Членовите на семејството го поддржале Јануарското востание во 1863–1864 година. Споменикот во чест на бунтовниците Васил, Сиамион Калаур и Антон Шаламицки бил отворен во близина на Пинск во 1933 година.
Некои членови на семејството биле подложени на политички прогон во 1940-1950-тите. Според отворените списоци, 7 лица биле прогонувани во регионот Пинск на Белоруската ССР.
2 Значајни луѓе со презиме Калаур
* Чвиецка Лиенкавич Калаур, XV в. - по 1567 година, болјар, земјопоседник од Пинск, службеник и воен.
* , 1838–1919, началник на Аули-Ата ујезд, археолог и ориенталист. * , 1920-2017, полско воено лице, дипломат и есеист.
* Павел Калаур, р. 1962 година, белоруски економист и шеф на Народната банка на Белорусија.
Триатлон на Летните олимписки игри 2024

Натпреварите во триатлон на Летните олимписки игри 2024 во Париз се одржале од 31 јули до 5 август во Мост Александар III, со вкупно 110 спортисти кои се натпреварувале во секој од машките и женските натпревари. По успешното деби на ЛОИ 2020 во Токио, натпреварувањето во мешана штафета по втор пат станала дел во програмата на триатлонот.
1 Формат
Олимпискиот триатлон се состоел од три компоненти: пливање 1.5 километри, возење велосипед 40 километри, и трчање 10 километри. Натпреварите биле во форма на единствен настан помеѓу сите натпреварувачи без квалификациони фази.
Настанот во мешан тим вклучувал тимови од четири (двајца мажи и две жени). Секој спортист пливал 300 метри, возел велосипед 8 километри, и трчал 2 километра во формат на штафета.
2 Квалификации
Квалификацискиот период започнал на 27 мај 2022 година и завршил на истиот ден во 2024 година. 110 спортисти (55 во секој пол) имале можност да настапат на натпреварот, со максимум три по пол за секој НОК. Како земја-домаќин, Франција автоматски добива четири места во квотата (две по пол), додека највисоко рангираниот НОК ќе добие по две места за мажи и две жени на Светското првенство во мешана штафета во 2022 и 2023 година.
На шест највисоко рангирани НОК кои ги исполнуваат условите ќе им бидат доделени две места во квоти по пол врз основа на Светското рангирање на Олимписките квалификации во мешана штафета во триатлон од 25 март 2024 година, со уште две од олимпискиот квалификациски настан во мешана штафета одржан помеѓу 15 април и 27 мај 2024 година. Квалификацискиот период завршува со тоа што најдобрите 26 поединци по пол обезбедуваат место, подлежи на лимитот од три по НОК и ги игнорираат првите двајца од секој НОК што се квалификувале преку мешаните штафети. Едно дополнително место за секој континент ќе биде доделено на највисоко рангираните триатлонци од НОК кои сè уште не се квалификувани за Игрите. Последните две места по пол се доделуваат на триатлонците во рамките на Трипартитната комисија и на оние кои ги исполнуваат условите во првите 180 на поединечните рангирања на Светскиот триатлон.
3 Распоред
Машкиот поединечен настан првично бил закажан за 30 јули 2024 година, но бил одложен кога квалитетот на водата во Сена паднал на безбедносен тест за нивоа на загадување.
Ф, Финале
Датум / Настан, сре 31, пон 5
Мажи поединечно, Ф
Жени поединечно, Ф
Мешана штафета, Ф
4 Учесници
Се квалификувале вкупно 110 триатлонци од 42 нации.
**************** (Д)
**************************
5 Медали
5.1 Медалисти
Мажи поединечно, Алекс Ји, 1:43:33, Хајден Вајлд, 1:43:39, Лео Бержер, 1:43:43
Жени поединечно, Касандре Богранд, 1:54:55, Џули Дерон, 1:55:01, Бет Потер, 1:55:10
Мешана штафета, Тим ХелвигЛиза ТерчЛасе ЛирсЛора Линдеман, 1:25:39, Сет РајдерТејлор СпајвиМорган ПирсонТејлор Книб, 1:25:40, Алекс ЈиЏорџија Тејлор-БраунСем ДикинсонБет Потер, 1:25:40
Родна Анчевска

Родна Анчевска (Петкова) ( во — ) — учесник во НОВ на Македонија.
1 Животопис
Од 1941 година во нејзиниот дом повремено престојувале илегалци и се одржувале илегални состаноци и на Покраинскиот Комитет, носела храна на политичките затвореници во Скопскиот затвор. Се активирала околу помилувањето на политичките затвореници кои биле осудени на смрт во Скопскиот затвор каде се наоѓал ѝ нејзиниот брат.
Васе Аполеска

Васе Коруноска Аполеска ( во — ) — учесник во НОВ на Македонија.
1 Животопис
Во времето на окупацијата на Македонија, живеела во родннот rрад и од 1941 година била опфатена во воспитна rрупа. Собирала народна помош, а подоцна била примена за член на СКОЈ. Повремено кај неа дома се одржувале илегални состаноци.
Трохеј

Трохеј или хореј — поетска стапка во метриката што се состои од нагласен (акцентиран) слог проследен со ненагласен, во квалитативна метрика, како што се среќава во англискиот јазик и во модерната лингвистика, или во квантитативна метрика, како што се среќава во латинскиот и старогрчкиот, тежок слог проследен со лесен (исто така опишан како долг слог проследен со краток). Во овој поглед, трохејот е обратен на јамбот. Така латинскиот збор la „таму“, поради кратко-долгиот ритам, во латинските метрички проучувања се смета за јамб, но бидејќи е нагласен првиот слог, во модерната лингвистика се смета за трохеј.
Обликот на придавката е ''трохејски''. Замиот збор ''трохеј'' на македонски јазик е трохејски бидејќи се состои од нагласен слог „''тро''“ што го следи ненагласен слог „''хеј''“
Друго име што порано се користело за трохеј е хореј.
1 Етимологија
''Трохеј'' доаѓа од францускиот fr, адаптиран од латинскиот la, по потекло од грчкиот grc (grc-Latn), 'тркало', од фразата grc (grc-Latn), буквално „стапало за трчање“, се поврзува со зборот grc grc-Latn, „Јас трчам“. Поретко употребуваниот збор ''хореј'' доаѓа од grc, grc-Latn, 'танц'. И двата збора го пренесуваат „тркалачкиот“ ритам на оваа метричка стапка.
Имало добро воспоставена древна традиција дека трохејскиот ритам е побрз од јампскиот. Кога се користи во драма, често се поврзува со живи ситуации. Еден древен коментатор забележува дека е именуван според метафората луѓе кои трчаат (grc) и римскиот метричар Мариус Викторинус забележува дека е именуван според неговото трчање и брзина (la).
2 Примери
Македонските двосложни зборови се трохеи, па за постигнување трохеј во стихот се користат двосложни зборови.:Бол/ка бо/ли — бол/ка го/ри, (нагласен – ненагласен – нагласен – ненагласен)
:бол/ка пе/че — ду/ша мо/ри,
:(а болката) ко/га све/ти —
:теш/ко, теш/ко, теш/ко кле/ти!
(„''Елегии за тебе''“ – К. Рацин)
3 Поврзано
* Римска поезија
* Грчка поезија
Вера Апостолова

Вера Апостолова ( во — ) — учесник во НОВ на Македонија.
1 Животопис
Нејзината активност била забележана од јуни 1944 година во родниот град. Одржувала врска меѓу секретарот на Партиската организација во градот и илегалците од Тетово. Префрлувала од едно до друго место илегалци, оружје, партиски материјал и слично.
Дилбера Апостолова

Дилбера Апостолова ( во — ) — учесник во НОВ на Македонија.
1 Животопис
Во народноослободителното движење учествувала од септември 1942 година во селото Долени. Плетела топла облека за борците во партизанските одреди и ги организирала жените во селото.
Сурфање на Летните олимписки игри 2024

Натпреварите во сурфање на Летните олимписки игри 2024 се одржале од 27 јули до 5 август 2024 година на гребенот Теахупо, Тахити, Француска Полинезија, соборувајќи го рекордот за најодалечено натпреварување за медал од градот домаќин. Вкупно 48 сурфери (по 24 во машка и женска конкуренција) се натпреварувале во натпреварите на кратки табли, зголемувајќи го бројот на спортисти за осум повеќе од оние во Токио 2020.
1 Одржувалиште
Натпреварот во сурфање бил организиран во Теахупо, Тахити, во францускиот прекуокеански колектив на Француска Полинезија во јужниот дел на Тихиот Океан. Одлуката за одржување на натпреварот во сурфање надвор од континентална Европа е донесена поради познатите масивни бранови на островот погодни за натпреварите во сурфање. Тахити е одалечен околу 15.000 километри од Париз, поставувајќи нов рекорд за најголемо физичко растојание на натпревар за медал од градот домаќин, рекорд кој последен пат бил поставен во 1956 година кога коњичките настани на Летните олимписки игри 1956 во Мелбурн, Австралија, се одржале во Стокхолм, Шведска, бидејќи Австралија имала строги правила за карантин за животните кои доаѓаат од странство.
Учесниците на натпреварите во сурфање ќе бидат единствените кои нема да престојуваат во олимпиското село во Ил-Сен-Дени, и наместо тоа ќе останат на бродот M/V ''Арануи 5'' закотвен кај Тахити како прво пловечко олимписко село. Натпреварот во сурфање е и единствениот настан кој се одржувал без публика.
2 Квалификации
Системот на квалификации за Париз 2024 се надоврзувал на претходниот формат користен за Токио 2020, обезбедувајќи учество на најдобрите професионални сурфери во светот, заедно со огромната промоција на географски универзални можности за сурферите ширум светот. Додека квотата од двајца машки и две женски сурфери по земја останала недопрена, воведени биле два исклучоци од ова правило за тимските шампиони на ИСА Светско Сурфање 2022 и 2024. Овие исклучоци можело да ја зголемат квотата за некои тимови на три сурфери.
3 Распоред
На 29Јули, времето станало опасно кон крајот на кругот3 од машката кратка табла, принудувајќи да се одложи третото коло за жени. Брановите продолжиле да бидат премногу груби за конкуренција во следните два дена, што довело до последното женско коло и сите финалиња да бидат одложени. Сурфањето продолжило на 1август. Натпреварувањето повторно било откажано на 3 и 4 август, а полуфиналињата и финалињата биле предвидени за 5август.
К1, Коло 1, К2, Коло 2, К3, Коло 3, ¼, Четвртфинале, ½, Полуфинале, Ф, Финале
Датум / Настан, саб 27, нед 28, пон 29, вто 30, сре 31, чет 1, пет 2, саб 3, нед 4, пон 5
Мажи, К1, К2, К3, Одложено, ¼, Одложено, ½, Ф
Жени, К1, К2, Одложено, К3, ¼, Одложено, ½, Ф
4 Учесници
Се квалификувале вкупно 48 сурфери од 21 нација. Канада и Мексико го направиле своето олимписко деби во овој спорт.******* (Д)
**************
5 Медали
5.1 Медалисти
Мажи, Каули Васт, Џек Робинсон, Габриел Медина
Жени, Керолин Маркс, Татјана Вестон-Веб, Јохане Дефај
Голф на Летните олимписки игри 2024

Натпреварите во голф на Летните олимписки игри 2024 се одржале од 1 до 10 август во Ле Голф Национал во Гајанкур, на кои учествувале вкупно 120 играчи (60 по пол) во два настани. Патеката и форматот на квалификациите за голф за Париз останале исти како и претходните две изданија со 60 играчи кои се квалификувале за секој настан заснован на пол во текот на четиридневниот турнир во удари на 72 дупки. Машкиот настан се одвивал од 1 до 4 август, а женскиот од 7 до 10 август.
1 Одржувалиште
Ле Голф Национал во Гјанкур е редовното место за европската турнеја Опен де Франс, најстариот голф турнир во континентална Европа. Тој бил домаќин на соодветните Светски аматерски тимски првенства за мажи и жени, трофеј Ајзенхауер и трофеј Еспирито Санто, во 1994 и 2022 година. Во 2018 година се одржал Купот Рајдер, за првпат во Франција. И машките и женските настани се играле на главната натпреварувачка патека, курсот Албатрос, на 71 дупка за мажи и 72 дупки за жени.
2 Квалификации
Шеесет играчи за секој од машките и женските турнири се квалификувале за Париз 2024 врз основа на официјалната светска ранг листа на ИГФ од 17 јуни 2024 (за мажи) и 24 јуни 2024 (за жени). Најдобрите 15 светски голф играчи биле избрани и ги обезбедија своите олимписки места, почитувајќи го лимитот за четири играчи по НОК. Останатите места им биле доделени на играчите рангирани на шеснаесеттото место па натаму на листата со максимум две по НОК. ИГФ гарантирале дека најмалку еден играч на голф од земјата домаќин и секој географски регион (Африка, Америка, Азија, Европа и Океанија) ќе се квалификува.
3 Распоред
К1, Коло 1, К2, Коло 2, К3, Коло 3, ФК, Финално коло
Датум / Настан, чет 1, пет 2, саб 3, нед 4, сре 7, чет 8, пет 9, саб 10
Мажи, К1, К2, К3, ФК
Жени, К1, К2, К3, ФК
4 Учесници
Списокот го прикажува бројот на спортисти-учесници од секоја нација. 38 НОК квалификувале голфери.
************ (Д)
**************************
5 Медали
5.1 Медалисти
Мажи, Скоти Шефлер, Томи Флитвуд, Хидеки Мацујама
Жени, Лидија Ко, Естер Хенслеит, Лин Ксију
Јужносендвичка Плоча

Јужносендвичка Плоча или Сендвичка Плоча — мала тектонска плоча (микроплоча) која се граничи со подвлекувачката Јужноамериканската Плоча на исток, Антарктичката на југ и Скошанската на запад. Одвоена е од Скошанската со Источноскошанскиот Гребен, задлачен ширечки гребен образуван од зоната на подвлекување на нејзиниот западен раб. На оваа микроплоча се сместени Јужните Сендвички Острови.
Подрачјето полнало да се подвлекува на приближувачка плочна граница пред 66 милиони години поради регионалното приближување на Анарктичката и Јужноамериканскаа Плоча. Постепеното ширење на морето Скоша и одвлекувањето на јужноамериканската океанска литосфера ја создале прародителската Скошанска Плоча. Јужносендвичката Плоча се одвоила од Скошанската пред 15 милиони години со создавањето на задлачен басен при развојот на Источноскошанскиот Гребен. Причината за одвојвуањето на Јужносендвичката од Скошанската Плоча сè уште е предмет на расправа: одвлекувањето на литосферата и апсолутното оддалечување на Скошанската Плоча од ровот. Сегашната состојба може да биде производ на заедничко делување на овие два механизма.
Лeв I Галициски

Лев I Галициски или Лев Данилович (|Лев Дани́лович; — ок. 1301) — крал на Рутенија, принц од Белц (1245 — 1264), Перемишл, Галиција (1264 — 1269) и Киев (1271 — 1301).
Му бил син на кралот Даниел Галициски и неговата прва сопруга, Ана Мстиславна Смоленскаја (ќерка на Мстислав Мстиславич Храбриот). Како негов татко, Лев бил член на високиот огранок на потомците на Владимир II Мономах.
1 Владеење
Лев го преселил главниот град на неговиот татко од Галич во новооснованиот град Лавов. Овој град го добил неговото име од неговиот основач, таткото на Лев, кралот Даниел Галициски. Во 1247 година, Лев се оженил со Констанца, ќерка на Бела IV Унгарски. За разлика од неговиот татко, кој следел западен политички курс, Лев тесно соработувал со Монголите и заедно со нив ја нападнал Полска. Меѓутоа, иако неговите трупи ограбиле територии на запад до Раќибуж во Шлезија, испраќајќи многу заробеници и многу плен назад во Галиција, Лев на крајот не добил голема територија од Полска. Тој негувал особено близок сојуз со Татарот Ногај-кан. Тој, исто така, се обидел, неуспешно, да воспостави владеење на неговото семејство над Литванија. Набргу откако неговиот помлад брат Шварн се искачил на литванскиот престол во 1267 година, Лев го организирал убиството на Големиот војвода од Литванија Вајшвилкас. Откако Шварн го изгубил престолот во 1269 година, Лев влегол во судир со Литванија. Во 1274–1276 година, тој водел војна со новиот литвански владетел —Трајденис — но бил поразен. Литванија ја припоила територијата на Црна Рутенија со нејзиниот град Навахрудак.
Во 1279 година, Лав се здружил со кралот Венцеслав II Чешки и ја нападнал Полска. Неговиот обид да го заземе Краков во 1280 година завршил неуспешно. Меѓутоа, истата година, Лев го поразил Кралството Унгарија и привремено припоил дел од Карпатска Рутенија, вклучувајќи го и градот Мукачево. Во времето на смртта на Лев во 1301 година, државата Галиција-Волинија била на врвот на својата моќ.
2 Брак и деца
Лев I се оженил со Констанца Унгарска, ќерка на Бела IV Унгарски и Марија Ласкарина. Имале три деца:
* Јуриј I Галициски (24 април 1252/1257 – 18 март 1308 година).
* Свјатослава Лвовна (починала во 1302 година), калуѓерка
* Анастазија Лвовна (починала на 12 март 1335 година), се омажила за Земовит Добжински.